15.20. Жонка віцебскага актывіста Кансерватыўна-хрысціянскай партыі — БНФ Сяргея Каваленкі Алена, выступаючы на мітынгу, заклікала Аляксандра Лукашэнку праявіць хрысціянскую міласэрнасць і вызваліць усіх палітвязняў. Яна выказала надзею на тое, што неўзабаве будуць вызваленыя ўсе палітзняволеныя, у тым ліку яе муж, які галадае ў рэспубліканскай турэмнай бальніцы ў знак пратэсту супраць вынесенага яму прыгавору. Алена Каваленка паведаміла, што пры сустрэчы з ёй Сяргей казаў: Дзень Волі — гэта святое свята для Беларусі. Ён заклікаў адзначыць яго пад бел-чырвона-белымі сцягамі. На мітынгу прысутнічае каля 3 тысяч чалавек.